Βραβείο Lux

Το Βραβείο Λουξ για τον Ευρωπαϊκό Κινηματογράφο καθιερώθηκε το 2007. Απονέμεται από το Ευρωπαϊκό Κοινοβούλιο και φέρει το όνομα της μονάδας "lux" για το φως. Σκοπός του βραβείου είναι να φωτίσει την κοινή γνώμη στο θέμα της ένταξης στην Ευρώπη και να καταστήσει πιο εύκολη τη διάδοση των ευρωπαϊκών ταινιών εντός της ΕΕ.European Parliament News, 1η Οκτωβρίου 2007

 Κριτήρια για την απονομή 
Για να βραβευτεί μια ταινία πρέπει να πληροί τα ακόλουθα κριτήρια:
 Ταινίες μυθοπλασίας ή ντοκιμαντέρ (μπορεί να περιλαμβάνουν κινούμενα σχέδια)
 Ελάχιστη επιτρεπόμενη διάρκεια 60 λεπτά
 Η παραγωγή ή συμπαραγωγή της ταινίας να έχει γίνει σε χώρα της ΕΕ ή στην Ισλανδία, το Λίχτενσταϊν και τη Νορβηγία.
 Η ταινία να απεικονίζει την οικουμενικότητα των αξιών της Ευρώπης και την ποικιλότητα της ευρωπαϊκής κουλτούρας, φέρνοντας σαφείς αντιλήψεις για τη συζήτηση αναφορικά με τη διαδικασία της οικοδόμησης της Ευρώπης. 
 Να έχει προβληθεί για πρώτη φορά στο διάστημα 1ης Μαΐου του προηγούμενου έτους και της 1ης Ιουνίου του τρέχοντος έτους.

 Η κριτική επιτροπή 
Την ταινία που λαμβάνει το βραβείο ψηφίζουν 785 μέλη του Ευρωπαϊκού Κοινοβουλίου, που έχουν παρακολουθήσει όλες τις ταινίες που είναι υποψήφιες για το βραβείο, τρεις τον αριθμό. Η ψηφοφορία γίνεται ηλεκτρονικά μέσω του διαδικτυακού τόπου του Κοινοβουλίου. Η ταινία που λαμβάνει τον μεγαλύτερο αριθμό ψήφων είναι η νικήτρια.

 Το βραβείο 
Το βραβείο δημιουργήθηκε από τη Βελγίδα καλλιτέχνιδα Ζοκλίν Κόστερ που εμπνεύστηκε από έναν συμβολισμό για τον Πύργο της Βαβέλ, σύμβολο που χρησιμοποιήθηκε και από το Ευρωπαϊκό Κοινοβούλιο για να δείξει την πολυγλωσσία και την πολιτισμική διαφορετικότητα που ενώνονται σε έναν τόπο με έναν στόχο.European Parliament News, Visual ıdentity Η απονομή γίνεται στο Στρασβούργο από τον πρόεδρο του Ευρωπαϊκού Κοινοβουλίου, ενώπιον των ευρωβουλευτών και εκπροσώπων άλλων ταινιών που λαμβάνουν μέρος στο διαγωνισμό.

 Νικητές βραβείου 
 Χρονιά Ταινία  Σκηνοθέτης  Εθνικότητα σκηνοθέτη(το χρόνο ολοκλήρωσης της ταινίας) 2007  Η άκρη του ουρανού  Φατίχ Ακίν  Γερμανία 2008  Η σιωπή της Λόρνα  Ζαν-Πιερ Νταρντέν, Λικ Νταρντέν  Βέλγιο 2009 Welcome   Φιλίπ Λουαρέ   Γαλλία 2010  Ο Ξένος (Die Fremde)  Φέο Αλαντάγκ  Γερμανία2011Τα χιόνια του ΚιλιμάντζαροΡομπέρ ΓκεντιγκιάνΓαλλία2012Io sono LiΑντρέα ΣεγκρέΙταλία2013Ραγισμένα όνειραΦέλιξ Βαν ΓκρόνινγκενΒέλγιο2014IdaΠάβελ ΠαβλικόφσκιΠολωνία2015ΑτίθασεςΝτενίζ Γκάμζε ΕργκιουβένΤουρκία2016Toni ErdmannΜάρεν ΆντεΓερμανία2017Η καταγωγή των ΣάμιΑμάντα ΚέρνελΣουηδία2018Γυναίκα σε πόλεμοΜπένεντικτ ΈρλινγκσονΙσλανδία2019Υπάρχει Θεός, το όνομά της είναι ΠετρούνιαΤεόνα Στρούγκαρ ΜιτέβσκαΒόρεια Μακεδονία2020/21ΚολεκτίβΑλεξάντερ ΝανάουΡουμανία2022Κβο Βάντις, Άιντα;Γιασμίλα ΖμπάνιτςΒοσνία και Ερζεγοβίνη2023ΚοντάΛούκας ΝτοντΒέλγιο2024Στο γραφείο καθηγητώνΊλκερ ΤσατάκΓερμανία

 Παραπομπές 

 Εξωτερικοί σύνδεσμοι 
 Επίσημος ιστότοπος

Lux
Lux
Κατηγορία:Στρασβούργο